

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26. septembrī |

**12.**

# **Par sabiedrības ar ierobežotu atbildību “Eko Recycling” ziedojuma**

# **Lielvārdes Mūzikas un mākslas skolai pieņemšanu**

Ogres novada pašvaldībā (turpmāk – pašvaldība) 2024. gada 5. septembrī saņemta Lielvārdes Mūzikas un mākslas skolas direktores vēstule (pašvaldībā reģistrēta ar Nr. 2-4.1/4447) ar lūgumu atļaut pieņemt SIA „Eko Recycling”, reģistrācijas Nr. 40103381676, ziedojumu 2680,00 EUR (divi tūkstoši seši simti astoņdesmit *euro,* 00 centi) apmērā bērnu kora “Lielvārde” aviobiļešu iegādes izmaksu līdzfinansēšanai kora dalībai starptautiskā koru konkursā Tolosā, Spānijā.

Likuma “Par interešu konflikta novēršanu valsts amatpersonu darbībā” (turpmāk – Likums) 14. panta otrā daļa noteic, ka valsts amatpersona, kā arī koleģiālā institūcija, var pieņemt ziedojumu publiskas personas institūcijas vārdā, ja ziedojuma pieņemšana valsts amatpersonai nerada interešu konfliktu un neietekmē lēmuma pieņemšanu attiecībā uz ziedotāju. Ievērojot šā panta ceturtajā daļā noteiktos ierobežojumus, un ņemot vērā šā panta piektās daļas nosacījumus, ka pirms ziedojuma pieņemšanas valsts amatpersona vai koleģiālā institūcija izvērtē, vai publiskas personas institūcijai attiecībā uz ziedotāju divus gadus pēc ziedojuma pieņemšanas varētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas un vai ziedojuma pieņemšana varētu radīt interešu konfliktu vai ierobežot publiskas personas institūcijas normatīvajos aktos noteikto funkciju vai uzdevumu izpildi, var pieņemt ziedojumu, savukārt sestajā daļā noteikts, ka pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja.

Saskaņā ar Lielvārdes Mūzikas un mākslas skolas nolikumu Lielvārdes Mūzikas un mākslas skola ir pašvaldības domes dibināta profesionālās ievirzes izglītības iestāde.

Atbilstoši Likuma 14. panta pirmajai daļai par ziedojumu Likuma izpratnē uzskatāma finanšu līdzekļu, preces vai pakalpojumu bezatlīdzības atvēlēšana (nodošana) noteiktiem mērķiem. SIA “Eko Recycling” ziedojuma mērķis ir Lielvārdes mūzikas un mākslas skolas bērnu kora “Lielvārde” aviobiļešu iegādes izmaksu līdzfinansēšana kora dalībai starptautiskā koru konkursā Tolosā, Spānijā.

Ņemot vērā minēto un pamatojoties uz Pašvaldību likuma 4. panta pirmās daļas 4. punktu, likuma “Par interešu konflikta novēršanu valsts amatpersonu darbībā” 14. panta otro, ceturto, piekto un sesto daļu un 2024. gada 27. jūnija Ogres novada pašvaldības iekšējo noteikumu Nr.61/2024 “Ogres novada pašvaldības darba reglaments” 83. punktu

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav,**

**"Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Atļaut** Lielvārdes Mūzikas un mākslas skolai pieņemt SIA “Eko Recycling”, reģistrācijas Nr. 40103381676, ziedojumu 2680,00 EUR (divi tūkstoši seši simti astoņdesmit *euro*, 00 centi) apmērā.
2. **Pilnvarot** Lielvārdes Mūzikas un mākslas skolas direktori noslēgt ziedojuma līgumu ar SIA “Eko Recycling”, reģistrācijas Nr. 40103381676.
3. **Kontroli** pār lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)